Túrakód: K009\_03 / Táv.: 39,5 / Frissítve: 2018-03-26

Túranév: Szentes térsége /   
Fábiánsebestyén Cserna-féle szélmalom #1

Leírás:

39,5 km-es túránk, Fábiánsebestyén külterületén található Cserna-féle szélmalomhoz vezet, ahol a világ zajától távol tölthetjük pihenőnket.  
Útközben több kiegészítő programot is beiktathatunk.

Túránkra a Széchenyi liget kapujából indulunk *(úp.: 000iep)* a városközpont irányába *(K)*, a Kurca felett átgurulva, a kerékpárúton.  
Rögtön az első körforgalomnál balra tartunk *(É)* majd kisebb utcákon keresztül szeljük át a várost, hogy kikerüljük a központ forgalmát. Kövessük a nyomvonalat az alábbi utcákon át: Tóth József u., *(jobbra)* Arany János u., Bajcsy-Zsilinszky u., *(jobbra)* Bercsényi u., *(balra)* Baross u., *(rögtön jobbra)* Kolozsvár u., *(balra, a vasúti átjárón át)*, végül az Attila út.

*(Választhatjuk a belvároson át vezető kerékpárutat is, de ezesetben nagyobb figyelemre lesz szükségünk a biztonságos átjutáshoz.)*

A vasúti átjáró utáni körforgalmat elérve egyenesen haladjunk tovább a fábiáni úton *(4643)*, melyre a 67,3 km szelvényben térünk rá. Mérsékelt forgalom mellett, jó minőségű úton nyomhatjuk a pedált.  
Útközben elgurulunk a kunhalmok egyike, a Kántor-halom, majd a dónáti bekötőút mellett.

Odébb - az 58 km táblát megelőző, és követő nagy kanyarulat között - átgurulunk a Kórógy-ér hídján. A kanyarulatokból kiérve egyenesen hajthatunk. Fábiánsebestyén belterületén az 53 km táblánál, a Nagymágocs-Eperjes kereszteződésben egyenesen haladjunk tovább.

A jobb oldalunkon található Mentési Központot elhagyva tudunk lefordulni jobbra *(úp.: 037elag)*, hogy rövid kitérővel *(80 m)* megtekinthessük a Szent Erzsébet templomot *(úp.: 036latv)*.

Folytatva túránkat a település határától nem messzire, az 50,4 km szelvényben, a balunkon lévő erdősáv végénél kel balra fordulnunk   
*(úp.: 042elag)*. Ezt úgy tegyük, hogy a két földút közül azon menjünk, melyen balunkon van az erdő, jobbunkon a csatorna. Rövidesen már látómezőnk be is kerül a szélmalom *(úp.: 043ford)*.   
Még bent a településen kell azt eldöntenünk, hogy csak kívülről, vagy belülről is szeretnénk megtekinteni a 2011-ben felújított Cserna-féle szélmalmot. Amennyiben a belső része is fontos, akkor a Mentési Központból kel elkérnünk a kulcsot!

A területen sütögetésre kialakított hely is található.

Pihenőnk után ha indulnunk kell, kövessük az idefelé bejárt utat, esetleg a szentesi szakaszon válasszuk a városközponton átvezető kerékpárutat.

Közben célszerű időt szánnunk a Kántor-halom meghódítására a 63,8 km szelvényben *(úp.: 004elag)*!

Itt szálljunk le kerékpárunkról és helyezzük biztonságba! Erre legalkalmasabb hely, ha követjük az előttünk magasodó Kántor-halom tetejére vezető opcionális nyomvonalat *(track: K009o021)* és a vasúti síneken történő körültekintő átkelés után lefektetjük.   
*(Így a töltést takarást biztosít neki, nem lesz látható az úttestről.)*

Ha lerendeztük a drótszamarunkat, másszuk fel a halom tetejére   
*(úp.: 005latv)* és élvezzük a magaslat nyújtotta panorámát. A növényzet adta lehetőségek leginkább kelet felé biztosítanak kilátást, de ebben az irányban távolra ellátunk az ősgyepes, szikes pusztába.

A város határába érve *(67,1 km)* érdemes rövid kitérőt tennünk   
*(130 m, track: K009o011)* a Zsoldos-téglagyár *(úp.: 058latv)* megtekintésére!

*(A területen található tábla/táblák figyelmeztetéseit tartsuk be!)*

Feldolgozták: Virág Olga, (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*